**Boldogság tréning avagy játékok a szakképzésben**

**Tantestületünk 24 tagja a 2019/2020. tanév elején vett részt a Budapesti Pedagógiai Oktatási Központ Drámapedagógiai továbbképzésén, amelyet szakértő tartott iskolánkban.**

Nagyon vártuk már a drámapedagógiai műhely továbbképzését, ami különbözött minden eddigi képzésünktől.

De hogy élheti ezt meg 24 teljesen különböző ember? Ezeken a képzéseken fontos, hogy mindenki megtalálja a számára megfelelő játékot, eszközöket.

A módszerek és az önismereti játékok alkalmazása egy – egy tanóra keretein belül nagy munkát igényelnek, de amikor látjuk a diákokon a fejlődést és a tanórai hozzáállást, akkor tudjuk, hogy van értelme a tanulásnak a mindennapokban.

Nagyon jól éreztük magunkat, sokat beszélgettünk, nevettünk, jobban megismertük egymást.

**Kis Tibor szaktanácsadó felkészültségével és odaadásával vezetett végig minket feladatokon át.**

**Ismerkedő játékok:**

* üdvözlés
* kedvenc versed + ételed
* kő – papír – olló
* szabadidődben mi jellemez téged

**Bemelegítő játékok:**

* járások adott térben, ütközés nélkül
* tutajos játék számokkal
* városnevekre viselkedési formák alkalmazása
* szamurájos játék
* bummos játék
* mocsárjárás
* székfoglaló

**Természetesen még sorolhatnám az érdekesebb feladatokat is, de ezeket tapasztalni kell!**

Különböző feladattípusokon keresztül ismerhettük meg jobban egymást, de ami talán a legfontosabb, saját magunkat. Az önismereti- és csapatépítő feladatokban kiélhettük kreativitásunkat, elgondolkodhattunk olyan kérdéseken, amik valószínűleg magunktól eszünkbe sem jutnának.

Bátran ajánlom mindazoknak a tréninget a jövőben, akik a mai rohanó világban egy pillanatra megállnának és tennének a szakképzésért.

**Sokat tanulunk egy ilyen képzés során, ezeket pedig a jövőben mindig szeretnénk kamatoztatni a tudásunkkal együtt!**